open-index/open-wikipedia-markdown huggingface dataset:
วัดชัยมงคล (จังหวัดสงขลา)

**วัดชัยมงคล** เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลบ่อยาง อำเภอเมืองสงขลา จังหวัดสงขลา มีที่ดินตั้งวัดเนื้อที่ 15 ไร่ 3 งาน 44 ตารางวา 

วัดชัยมงคลตั้งวัดเมื่อ พ.ศ. 2320 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2524 เขตวิสุงคามสีมา กว้าง 20 เมตร ยาว 40 เมตร ทำพิธีผูกพัทธสีมาเมื่อ วันที่ 6 กันยายน พ.ศ. 2524 วัดมีพระบรมธาตุที่ศักดิ์สิทธิ์เป็นที่เคารพบูชาของชาวจังหวัดสงขลา ซึ่งสร้างเมื่อใดไม่ทราบชัด เดิมวัดมีชื่อว่า **วัดโคกเสม็ด** เพราะตั้งอยู่บนเนินทรายที่มีต้นเสม็ดอยู่จำนวนมาก ในสมัยพระอาจารย์ศรีเป็นเจ้าอาวาส วัดชัยมงคลมีความเจริญรุ่งเรืองมาก และสมัยที่พระมหาแฉล้ม เขมปญฺโญ เป็นเจ้าอาวาส ได้ทำเรื่องเสนอคณะสงฆ์และบ้านเมืองเพื่อขอพระราชทานพระบรมราชานุญาตสถาปนาวัดขึ้นเป็นพระอารามหลวง จนยกฐานะเป็นพระอารามหลวงเมื่อวันที่ 26 มิถุนายน พ.ศ. 2528

พระสถูปเจดีย์ทรงลังกาบรรจุพระบรมสารีริกธาตุ เจดีย์พระบรมธาตุเกิดจากที่อาจารย์นะ ติสสโร มีความศรัทธาอย่างแรงกล้าที่ได้พระบรมสารีริกธาตุจากเศรษฐีลังกา เจดีย์พระบรมธาตุสร้างแล้วเสร็จและบรรจุพระบรมสารีริกธาตุไว้ เมื่อวันวิสาขบูชาปีมะเมีย ตรงกับวันที่ 29 พฤษภาคม พ.ศ. 2439 ท่านอาจารย์นะยังได้สร้างพระพุทธไสยาสน์ ประดิษฐานทางด้านทิศใต้ของพระเจดีย์ไว้ด้วยด้วย 

พระอุโบสถหลังสร้างขึ้นใหม่แทนพระอุโบสถหลังเดิม เป็นพระอุโบสถทรงไทยภาคกลางประยุกต์ กว้าง 7.05 เมตร ยาว 11.15 เมตร มีช่อฟ้า ใบระกา หางหงส์ หลังคาลด 3 ชั้น มีพาไลหน้าหลัง หน้าบันด้านหน้าปั้นเป็นลายกระหนกปูนปั้นนูนแสงลอยตัวรูปของพระพุทธรูป ซุ้มประตู และซุ้มหน้าต่างเป็นรูปพระมงกุฎ และหอระฆังสร้างเมื่อวันที่ 11 มกราคม พ.ศ. 2540 โดยนายท่ามไกว่ นางบุญช่วย เหล่าสิริพรวัฒนา ปูชนียวัตถุมี พระพุทธไสยาสน์ สร้างด้วยปูนปั้น ขนาดองค์พระยาว 5.52 เมตร ลงรักปิดทอง สร้างเมื่อ พ.ศ. 2484

## อ้างอิง

ชัยมงคล
ชัยมงคล
มุขเสาเรียงแห่งโบโลญญา

**มุขเสาเรียงแห่งโบโลญญา** () เป็นหมู่มรดกทางสถาปัตยกรรมและวัฒนธรรมที่สำคัญของเมืองโบโลญญา ประเทศอิตาลี ถือเป็นสัญลักษณ์สำคัญของเมืองควบคู่กับบรรดาหอคอยแห่งโบโลญญา มุขเสาเรียงในโบโลญญากินพื้นที่รวม  เฉพาะในเขตเมืองเก่า และสูงถึง  หากรวมพื้นที่นอกเขตกำแพงเมืองสมัยกลางด้วย

ในปี 2021 ยูเนสโกประกาศให้บรรดามุขเสาเรียงแห่งโบโลญญาเป็นแหล่งมรดกโลก

## อ้างอิง

## แหล่งข้อมูลอื่น
* UNESCO World Heritage: The Porticoes of Bologna

หมวดหมู่:สิ่งก่อสร้างในโบโลญญา
หมวดหมู่:แหล่งมรดกโลกในประเทศอิตาลี
CUDA

**CUDA** หรือ **Compute Unified Device Architecture** คือ แพลตฟอร์มสำหรับการประมวลผลแบบขนานและเป็นส่วนต่อประสานโปรแกรมประยุกต์ให้สามารถใช้งานหน่วยประมวลผลกราฟิก (GPU) ในงานประมวลผลทั่วไปได้ ถูกสร้างขึ้นโดยบริษัทอินวิเดีย (Nvidia) โดย CUDA ทำหน้าที่เสมือนเป็นเลเยอร์ซอฟต์แวร์ให้สามารถส่งคำสั่งไปให้ GPU ทำงานแบบขนานได้

CUDA ถูกออกแบบมาให้รองรับการเขียนโปรแกรมด้วยภาษา C, C++ และ Fortran การเข้าถึงนี้ทำให้สามารถเขียนโปรแกรมทำงานแบบคู่ขนานโดยเรียกใช้ทรัพยากร GPU ได้ง่ายขึ้น ตรงกันข้ามกับ API ก่อนหน้า เช่น Direct3D และ OpenGL ซึ่งต้องใช้ทักษะขั้นสูงในการเขียนโปรแกรมกราฟิก

## อ้างอิง

## แหล่งข้อมูลอื่น

* 

หมวดหมู่:เครื่องมือจำลองกฎทางฟิสิกส์
หมวดหมู่:หน่วยประมวลผลกราฟิกสำหรับงานทั่วไป
หมวดหมู่:คลังโปรแกรม GPGPU
หมวดหมู่:ฮาร์ดแวร์กราฟิก
หมวดหมู่:ซอฟต์แวร์ของอินวิเดีย
หมวดหมู่:การประมวลผลแบบขนาน
หมวดหมู่:การ์ดแสดงผล
หมวดหมู่:ฮาร์ดแวร์วิดีโอเกม
ท่าเรือบก

**ท่าเรือบก** เป็นบริเวณพื้นที่ตอนในของประเทศที่มีการดำเนินการเป็นศูนย์โลจิสติกส์ โดยทำหน้าที่เสมือนท่าเรือ เพื่อรองรับการขนส่งสินค้าระหว่างประเทศในระบบตู้สินค้า โดยเป็นสถานีขนส่งระหว่างประเทศที่เชื่อมต่อโดยตรงจากถนนหรือทางรถไฟไปยังท่าเรือซึ่งดำเนินงานเป็นศูนย์กลางสำหรับการขนถ่ายสินค้าทางทะเลไปยังจุดหมายปลายทางภายในประเทศ

## ท่าเรือบกในอาเซียน

### ปัจจุบัน
*  ท่าเรือบกลาดกระบัง
*  ท่าเรือบกท่านาแล้ง
*  ท่าเรือบกซิการัง

### อนาคต
*  ท่าเรือบกฉะเชิงเทรา
*  ท่าเรือบกขอนแก่น
*  ท่าเรือบกนครราชสีมา

## ดูเพิ่ม
* ท่าเรือ (Port)
เอ็ลกัน แบ็กก็อตต์

**เอ็ลกัน วิลลียัม ตีโย แบ็กก็อตต์** (; เกิด 23 ตุลาคม พ.ศ. 2545) เป็นนักฟุตบอลอาชีพชาวอินโดนีเซีย ปัจจุบันเล่นในตำแหน่งเซ็นเตอร์แบ็คให้กับบริสตอลโรเวอส์ (ยืมตัวจาก
สโมสรฟุตบอลอิปสวิชทาวน์) ในอีเอฟแอลลีกวัน และทีมชาติอินโดนีเซีย

แบ็กกอตต์เกิดที่ประเทศไทยและเติบโตในอังกฤษ เป็นตัวแทนของประเทศอินโดนีเซีย ซึ่งเป็นประเทศแม่ของเขา ที่ซึ่งเขาได้เรียนรู้การเล่นฟุตบอลครั้งแรกตั้งแต่ยังเป็นเด็ก

## สถิติอาชีพ
### สโมสร

## อ้างอิง

## แหล่งข้อมูลอื่น
* Elkan Baggott  ใน Ipswich Town
* 
* Elkan Baggott  ใน PSSI

หมวดหมู่:บุคคลที่เกิดในปี พ.ศ. 2545
หมวดหมู่:บุคคลจากกรุงเทพมหานคร
หมวดหมู่:นักฟุตบอลชาวอินโดนีเซีย
หมวดหมู่:นักฟุตบอลทีมชาติอินโดนีเซีย
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลอิปสวิชทาวน์
หมวดหมู่:ชาวอินโดนีเซียเชื้อสายอังกฤษ
หมวดหมู่:ชาวอินโดนีเซียเชื้อสายจีน
หมวดหมู่:ชาวไทยเชื้อสายอังกฤษ
หมวดหมู่:ชาวไทยเชื้อสายอินโดนีเซีย
หมวดหมู่:ชาวไทยเชื้อสายจีน
หมวดหมู่:ชาวอังกฤษเชื้อสายอินโดนีเซีย
หมวดหมู่:ชาวอังกฤษเชื้อสายจีน
การประท้วงในประเทศคาซัคสถาน พ.ศ. 2565

การประท้วงในประเทศคาซัคสถานเริ่มขึ้นเมื่อวันที่ 2 มกราคม พ.ศ. 2565 หลังจากที่ราคาน้ำมันเชื้อเพลิงพุ่งสูงขึ้นอย่างกะทันหันซึ่งรัฐบาลคาซัคสถานระบุว่าเป็นผลมาจากความต้องการน้ำมันสูงและการรวมหัวกันกำหนดราคาของสถานีบริการน้ำมัน การประท้วงเริ่มขึ้นที่เมืองฌางาวือเซียนซึ่งเป็นแหล่งผลิตน้ำมันที่สำคัญ และต่อมาได้ขยายตัวไปยังเมืองอื่น ๆ ในประเทศอย่างรวดเร็ว รวมถึงเมืองอัลมาเตอซึ่งเป็นเมืองใหญ่ที่สุดของประเทศ ตลอดสัปดาห์แห่งเหตุการณ์ความไม่สงบและการปราบปรามอย่างรุนแรง มีผู้เสียชีวิต 225 ราย และถูกจับกุมกว่า 9,900 ราย

ความไม่พอใจรัฐบาลและอดีตประธานาธิบดีนูร์ซุลตัน นาซาร์บายิฟ ที่เพิ่มขึ้นก็ส่งผลให้การประท้วงขยายตัวเช่นกัน เนื่องจากไม่มีกลุ่มต่อต้านรัฐบาลคาซัคสถานที่ได้รับความนิยม จึงดูเหมือนว่าประชาชนมารวมตัวกันในเหตุการณ์ความไม่สงบโดยตรง เพื่อตอบสนองการประท้วง ประธานาธิบดีฆาเซิม-โฌมาร์ต โตกาเยฟ ได้ประกาศสถานการณ์ฉุกเฉินในแคว้นมังเฆิสเตาและเมืองอัลมาเตอโดยให้มีผลตั้งแต่วันที่ 5 มกราคม ส่วนคณะรัฐมนตรีของนายกรัฐมนตรีอัสการ์ มามิน ประกาศลาออกในวันเดียวกัน และเพื่อตอบสนองคำร้องขอของโตกาเยฟ องค์การสนธิสัญญาความมั่นคงร่วมกัน (ซีเอสทีโอ; พันธมิตรทางทหารของกลุ่มรัฐหลังโซเวียตซึ่งประกอบด้วยคีร์กีซสถาน ทาจิกิสถาน เบลารุส รัสเซีย อาร์มีเนีย และคาซัคสถานเอง) ตกลงที่จะส่งกำลังทหารเข้าไปในคาซัคสถานโดยประกาศว่าเป็นภารกิจรักษาสันติภาพ ตำรวจท้องถิ่นรายงานว่า "ผู้โจมตีถูกคิดบัญชีไปหลายสิบราย" ในขณะที่อดีตประธานาธิบดีนาซาร์บายิฟถูกปลดจากตำแหน่งประธานคณะมนตรีความมั่นคงแห่งคาซัคสถาน

เพื่อเป็นการผ่อนปรน ประธานาธิบดีโตกาเยฟกล่าวว่ารัฐบาลได้กลับมาใช้มาตรการตรึงราคาเชื้อเพลิงรถยนต์ที่ 50 เตียงเกียต่อลิตรต่อไปอีก 6 เดือน ในวันที่ 7 มกราคม เขากล่าวในแถลงการณ์ว่า "ระเบียบตามรัฐธรรมนูญได้รับการฟื้นฟูเป็นส่วนใหญ่ในทุกแคว้นของประเทศแล้ว" นอกจากนี้ยังประกาศด้วยว่าเขาได้สั่งให้กองทัพใช้กำลังขั้นรุนแรงถึงตายกับผู้ประท้วง โดยอนุมัติคำสั่ง "ยิงสังหาร" ผู้ใดก็ตามที่เดินขบวนประท้วงโดยไม่ต้องเตือนล่วงหน้า เรียกผู้ประท้วงว่า "โจรและผู้ก่อการร้าย" และกล่าวว่าจะใช้กำลังเพื่อ "กวาดล้างการประท้วง" ต่อไป

ในวันที่ 10 มกราคม รัฐบาลได้ประกาศวันไว้อาลัยเหยื่อจากเหตุการณ์ประท้วง ในวันที่ 11 มกราคม โตกาเยฟกล่าวว่ารัฐบาลสามารถกู้สถานการณ์ความสงบเรียบร้อยคืนมาได้แล้วและการประท้วงได้สิ้นสุดลง เขาประกาศว่ากองกำลังซีเอสทีโอจะเริ่มถอนกำลังออกจากประเทศในวันที่ 13 มกราคม และจะถอนออกทั้งหมดภายใน 10 วันข้างหน้า ในสุนทรพจน์ที่โตกาเยฟกล่าวต่อรัฐสภาเกี่ยวกับเหตุการณ์ที่ผ่านมา เขารับทราบความไม่พอใจของสาธารณชนเกี่ยวกับความไม่เท่าเทียมกันของรายได้และวิพากษ์วิจารณ์นาซาร์บายิฟและบุคคลใกล้ชิดเกี่ยวกับความมั่งคั่งของพวกเขา นอกจากนี้เขายังเสนอชื่อแอลีย์ฆัน สมาเยอโลฟ เป็นนายกรัฐมนตรีคนใหม่อีกด้วย เที่ยวบินระหว่างประเทศกลับมาเปิดให้บริการทั้งขาไปและขากลับจากกรุงนูร์-ซุลตัน เมืองหลวงของประเทศ

## อ้างอิง

หมวดหมู่:ประเทศคาซัคสถานในปี พ.ศ. 2565
หมวดหมู่:การประท้วงในประเทศคาซัคสถาน
หมวดหมู่:การประท้วงในปี พ.ศ. 2565
หมวดหมู่:อาชญากรรมในปี พ.ศ. 2565
หมวดหมู่:ข้อโต้เถียงเรื่องการกำหนดราคา
คิว!

***คิว!*** (CUE!) เป็นเกมมือถือญี่ปุ่น ผลิตโดยบริษัท Liber Entertainment เปิดตัวบนระบบไอโอเอสและ แอนดรอยด์เมื่อวันที่ 25 ตุลาคม พ.ศ. 2562 เกมนี้เป็นเกมจำลองที่ผู้เล่นสามารถฝึกนักพากย์หน้าใหม่ ได้รับการดัดแปลงเป็นซีรีส์อนิเมะโทรทัศน์ ผลิตโดย Yumeta Company และ Graphinica ออกอากาศตั้งแต่เดือนมกราคมถึงเดือนมิถุนายน พ.ศ. 2565 ทางผังรายการ Animeism

## ตัวละคร
### Flower
;
:
;
:
;
:
;
:
### Bird
;
:
;
:
;
:
;
:
### Wind
;
:
;
:
;
:
;
:
### Moon
;
:
;
:
;
:
;
:

## สื่อต่าง ๆ
### เกม
เกมมือถือผลิตโดยบริษัท ตัวเกมถูกปล่อยเมื่อวันที่ 25 ตุลาคม พ.ศ. 2562 เกมปิดให้บริการชั่วคราวในวันที่ 30 เมษายน พ.ศ. 2564 เพื่อแก้ไของค์ประกอบการเล่นเกม ในวันที่ 23 กรกฎาคม พ.ศ. 2565 มีการประกาศว่าความพยายามในการเปิดเกมใหม่ได้ถูกยกเลิกและกิจกรรมของไอดอลยูนิต AiRBLUE จะถูกระงับ

### อนิเมะ
มีการประกาศดัดแปลงอนิเมะเมื่อวันที่ 1 พฤศจิกายน พ.ศ. 2563 ผลิตโดย  Yumeta Company และ Graphinica กำกับโดยชิน คาตาไง ดูแลบทซีรีส์โดยทัตสึฮิโกะ อูตาฮาระ ออกแบบตัวละครโดยโมโตฮิโระ ทานิงูจิ และรับผิดชอบดนตรีประกอบโดยเรียวซูเกะ นากานิชิ ออกอากาศตั้งแต่วันที่ 8 มกราคมถึงวันที่ 25 มิถุนายน พ.ศ. 2565 ทางผังรายการ Animeism ทางช่อง MBS, TBS และ BS-TBS  เพลงเปิดชื่อเพลงว่า "Start Line" และเพลงปิดชื่อเพลงว่า "ฮาจิมาริ โนะ คาเนะ โนะ เนะ งะ นาริฮิบิกุ โซระ" ทั้งสองเพลงร้องโดยกลุ่ม AiRBLUE

## หมายเหตุ

## อ้างอิง

## แหล่งข้อมูลอื่น
* เว็บไซต์ทางการของเกม 
* เว็บไซต์ทางการของอนิเมะ 
* ทวิตเตอร์ทางการของเกม 
* ทวิตเตอร์ทางการของอนิเมะ 
* 

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:วิดีโอเกมจำลอง
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:กราฟินิกา
หมวดหมู่:ยูเมตะคอมพานี
เทศบาลตำบลบ้านต้า

**เทศบาลตำบลบ้านต้า** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 20 กับบางส่วนของหมู่ที่ 1–2, 6–7, 12–13, 15–16 ของตำบลต้า อำเภอขุนตาล จังหวัดเชียงราย เดิมมีฐานะเป็นสุขาภิบาลบ้านต้าที่จัดตั้งขึ้นใน พ.ศ. 2510 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลตำบลบ้านต้ามีประชากร 6,110 คน

พื้นที่เทศบาลตำบลตั้งอยู่ทางทิศใต้ของอำเภอขุนตาล อยู่ห่างจากที่ว่าการอำเภอขุนตาลประมาณ 4.10 กิโลเมตร ศาลากลางจังหวัดเชียงรายประมาณ 60.8 กิโลเมตร อยู่ห่างจากกรุงเทพมหานครประมาณ 789 กิโลเมตรตามทางรถยนต์ เทศบาลมีพื้นที่รับผิดชอบ 3.61 ตารางกิโลเมตร หรือคิดเป็นพื้นที่ประมาณ 2,256.25 ไร่

## อ้างอิง

## แหล่งข้อมูลอื่น

* เว็บไซต์เทศบาลตำบลบ้านต้า 

บ้านต้า
หมวดหมู่:อำเภอขุนตาล
อีริคที่ 1 ดยุกแห่งชเลสวิก

**เจ้าชายอีริคที่ 1 อเบลเซน** () (ราว ค.ศ. 1241 - 27 พฤษภาคม ค.ศ. 1272) เป็นเจ้าชายและขุนนางเดนมาร์ก พระองค์เป็นดยุกแห่งชเลสวิก ตั้งแต่ ค.ศ. 1260 จนกระทั่งสิ้นพระชนม์ในค.ศ. 1272 ทรงเป็นพระโอรสองค์ที่สองในพระเจ้าอเบลแห่งเดนมาร์กกับเม็ชทิลท์แห่งฮ็อลชไตน์

## ช่วงต้นพระชนม์ชีพ
หลังจากการสิ้นพระชนม์ของพระเชษฐาคือ วัลเดมาร์ที่ 3 ดยุกแห่งชเลสวิก ในค.ศ. 1257 เจ้าชายอีริคทรงอ้างสิทธิในดัชชีชเลสวิก แต่พระเจ้าคริสตอฟเฟอร์ที่ 1 แห่งเดนมาร์ก สมเด็จอาของพระองค์ในฐานะเจ้าศักดินาเหนือศักดินาอื่นในเดนมาร์กทรงปฏิเสธที่จะแต่งตั้งพระองค์เป็นดยุก

ดังนั้นเจ้าชายอีริคทรงเป็นพันธมิตรกับบิชอปเปเดอ แบงแห่งสังฆมณฑลรอสคิลด์และยาโรมาร์ที่ 2 เจ้าชายแห่งรือเกินต่อต้านกษัตริย์คริสตอฟเฟอร์ พระองค์ระดมกองทัพและสามารถพิชิตเมืองโคเปนเฮเกนได้

## ดยุกแห่งชเลสวิก
หลังการสวรรคตของกษัตริย์คริสตอฟเฟอร์ ในค.ศ. 1259 พระองค์จึงได้รับการสถาปนาให้เป็นดยุกในรัชกาลของยุวกษัตริย์ พระเจ้าอีริคที่ 5 แห่งเดนมาร์ก ผู้เป็นพระญาติในค.ศ. 1260

ในปีถัดมาพระองค์ทรงต่อสู้กับกษัตริย์อีกครั้ง ซึ่งสมเด็จพระพันปีหลวงมาร์เกเรเธ ซัมบีเรีย เป็นผู้สำเร็จราชการแทนพระองค์ของพระราชโอรสที่ทรงพระเยาว์ พระนางทรงหวาดหวั่นในอำนาจที่มีมากขึ้นของดยุก แต่ถึงกระนั้นดยุกอีริคก็ทรงได้รับชัยชนะเหนือสมเด็จพระพันปีหลวงและกษัตริย์ในยุทธการโลเฮอเดอและทรงจับกุมทั้งสองพระองค์ไว้ เป็นผลให้ทรงได้รับผลประโยชน์อย่างมหาศาลแก่ดัชชีของพระองค์ตามสนธิสัญญาในปี 1264

ค.ศ. 1268 พระองค์ได้รับปราสาทก็อตทร็อปจากบิชอปบอนเดอแห่งชเลสวิช และทรงย้ายไปประทับที่ชวับสเต็ดท์

ดยุกอีริคสิ้นพระชนม์ในวันที่ 27 พฤษภาคม ค.ศ. 1272

## เสกสมรสและโอรสธิดา
ดยุกอีริคเสกสมรสกับมาร์เกเรเธแห่งรือเกิน ธิดาในยาโรมาร์ที่ 2 เจ้าชายแห่งรือเกินในค.ศ. 1259 หรือ 1260 ทรงมีโอรสธิดาร่วมกันได้แก่
* มาร์เกรเธอ (เสียชีวิตหลัง ค.ศ. 1313) เสกสมรสกับเฮลมอนด์ที่ 3 เคานท์แห่งชเวรีน
* วัลเดมาร์ที่ 4 ดยุกแห่งชเลสวิก (ราว ค.ศ. 1262 - 1312)
* อีริค ลอร์ดแห่งลังก์เอลันด์ (ค.ศ. 1272 - 1310) ได้เป็นลอร์ดแห่งลังก์เอลันด์ ตั้งแต่ค.ศ. 1295 เสกสมรสกับโซเฟีย บูร์กาดสเต็ทเทอร์ ฟ็อน เคอร์ฟูร์ต-โรเซินบูร์ก พระธิดาในอดีตพระราชินีเดนมาร์ก จัตตาแห่งแซกโซนี (สมเด็จป้าสะใภ้ของอีริคที่ 1 ดยุกแห่งชเลสวิก) ซึ่งประสูติแต่บูร์ชาดที่ 8 เคานท์แห่งเคอร์ฟูร์ต-โรเซินบูร์ก พระสวามีองค์ที่สอง

## พงศาวลี


## อ้างอิง
* Christian Molbech *Le duché de Slesvig dans ses rapports historiques avec le Danemark et le Holstein*. Tr. du danois: esquisse historique. Publié par C.A. Reitzel, 1847.
*    Dansk biografisk Lexikon /IV   ''Erik (I) Hertug af Sonder Jylland'' 

หมวดหมู่:เจ้าชายเดนมาร์ก
หมวดหมู่:ดยุกแห่งชเลสวิช
หมวดหมู่:พระราชโอรสในพระมหากษัตริย์
อเบล ลอร์ดแห่งลังก์เอลันด์

**เจ้าชายอเบล อเบลสัน** (Abel Abelsøn; ค.ศ. 1252 - 2 เมษายน ค.ศ. 1279) ทรงเป็นเจ้าชายเดนมาร์กและลอร์ดแห่งลังก์เอลันด์ ทรงเป็นพระโอรสองค์ที่สามในพระเจ้าอเบลแห่งเดนมาร์กกับเม็ชทิลท์แห่งฮ็อลชไตน์ และทรงเป็นพระอนุชาองค์สุดท้องในวัลเดมาร์ที่ 3 ดยุกแห่งชเลสวิกและอีริคที่ 1 ดยุกแห่งชเลสวิก พระองค์เป็นสมาชิกตระกูลดยุกชเลสวิก พระองค์ทรงถือศักดินาหลายแห่งในทางตอนใต้ของเดนมาร์ก

## พระชนม์ชีพ
เจ้าชายอเบลประสูติใน ค.ศ. 1252 ทรงเป็นพระโอรสองค์ที่สามในกษัตริย์อเบล ดยุกแห่งชเลสวิก ซึ่งพระองค์สวรรคตก่อนที่เจ้าชายอเบลจะประสูติ กับเม็ชทิลท์แห่งฮ็อลชไตน์ พระองค์ทรงประทับอยู่กับเจ้าชายอีริค พระเชษฐา หลังการสิ้นพระชนม์ของวัลเดมาร์ที่ 3 ดยุกแห่งชเลสวิก พระเชษฐาองค์ใหญ่ เจ้าชายอเบลทรงได้รับศักดินาเมืองสเวนบอร์ก, รัดเคอปิง และอาจจะได้เมืองฟาอาบอร์ก บนเกาะฟึน และทรงได้รับศักดินาเกาะลังก์เอลันด์ เจ้าชายอเบลสิ้นพระชนม์ในวันอีสเตอร์ ค.ศ. 1279 ที่เมืองสเวนบอร์ก และฝังพระศพที่อารามเกรย์เฟรย์

เมื่อพระองค์สิ้นพระชนม์ ทรงมีเพียงธิดาองค์เดียวคือ มาร์เกรเธอ ซึ่งได้เข้าคอนแวนต์ซาร์เรนทีนในเมคเลินบวร์ค นางบริจาคทรัพย์สินของพระบิดาให้แก่พระญาติ คือ เหล่าเคานท์ฮ็อลชไตน์ ต่อมาเหล่าเคานท์ได้ขายให้แก่พระเจ้าอีริคที่ 6 แห่งเดนมาร์ก

## เสกสมรสและธิดา
เจ้าชายอเบลเสกสมรสกับเม็ชทิลท์แห่งชเวรีน ธิดาในกุนเซอลีนที่ 3 เคานท์แห่งชเวรีน มีธิดา 1 องค์ ได้แก่
* มาร์เกรเธอ อธิการิณีอารามซาร์เรนทีน นางได้จัดพิธีไว้อาลัยแก่พระบิดาในค.ศ. 1317
## พงศาวลี


## อ้างอิง
*Biography in ''Dansk Biografisk Leksikon 1. ed.

หมวดหมู่:เจ้าชายเดนมาร์ก
หมวดหมู่:พระราชโอรสในพระมหากษัตริย์
เจ็ตแพก

**เจ็ตแพก**, **ร็อกเก็ตเบลต์**, หรือ **ร็อกเก็ตแพก** () เป็นอุปกรณ์สวมหลัง ซึ่งช่วยให้ผู้สวมเคลื่อนไหวอยู่ในอากาศด้วยพลังไอพ่นจากก๊าซหรือของเหลว โดยจะนำพาผู้สวมขึ้นสู่อากาศด้วยแรงอัดดันจากพื้นเบื้องล่างเพื่อต่อต้านแรงโน้มถ่วงของโลก เว้นกรณีที่ใช้ในสภาวะแรงโน้มถ่วงต่ำ (microgravity)

แนวคิดเรื่องอุปกรณ์เช่นนี้ปรากฏในบันเทิงคดีแนววิทยาศาสตร์มาเกือบหนึ่งร้อยปีและเริ่มแพร่หลายในคริสต์ทศวรรษ 1960 ก่อนจะได้รับการพัฒนาให้เป็นจริงผ่านกลไกหลายอย่าง แต่การใช้งานจริงยังค่อนข้างจำกัดกว่าที่ปรากฏในบันเทิงคดี เพราะความท้าท้ายในเรื่องชั้นบรรยากาศ แรงโน้มถ่วง ความหนาแน่นของพลังงาน และร่างกายมนุษย์ที่อาจไม่สอดรับกับการบิน หลัก ๆ แล้วอุปกรณ์นี้จึงใช้ในการแสดงโลดโผน และยังปรากฏการใช้งานในกิจการของรัฐ เช่น นักผจญเพลิงในบางแห่งของโลกใช้เจ็ตแพกช่วยให้ตนบินเข้าถึงพื้นที่เพลิงไหม้ซึ่งอยู่ติดกับทะเลหรือท้องน้ำ

## อ้างอิง

## แหล่งข้อมูลอื่น
*https://patents.google.com/patent/US3150847A/en
*https://sudonull.com/post/11882-Engineers-jetpack-Alexander-Fedorovich-Andreev
*https://patents.su/3-4818-letatelnyjj-apparat-s-reaktivnym-dvizhitelem.html
*https://epizodsspace.airbase.ru/bibl/tehnika_-_molodyoji/1991/3/46_60.html
*https://www.computerra.ru/254046/istoriya-reaktivnyh-rantsev/
*https://moldova-suverana.md/article/rucsacul-zburator-o-inventie-epocala-a-romanului-justin-capra-care-a-fost-respinsa-de-comunisti-si-folosita-de-nasa_46002
*https://historia.ro/sectiune/general/rucsacul-zburator-inventia-lui-justin-capra-la-576417.html
*https://www.aerosociety.com/news/the-fall-and-rise-of-jetpacks/
*https://www.warhistoryonline.com/world-war-ii/of-course-we-knew-this-nazi-secret-inventions-thejetpack.html
*Himmelstürmer flight pack

หมวดหมู่:อากาศยาน
หมวดหมู่:บันเทิงคดีแนววิทยาศาสตร์
หมวดหมู่:เทคโนโลยีอุบัติใหม่
Aenictus brevipodus

***Aenictus brevipodus*** เป็นสปีชีส์ของมดในวงศ์ย่อยมดเสี้ยนดิน ได้รับการบรรยายครั้งแรกใน พ.ศ. 2556 โดยวียะวัฒน์ ใจตรง และเซกิ ยามาเนะ

## อ้างอิง

หมวดหมู่:วงศ์ย่อยมดเสี้ยนดิน
ย่านบางกะปิ

**ย่านบางกะปิ** เป็นย่านการค้าแห่งหนึ่งในเขตบางกะปิ กรุงเทพมหานคร มีศูนย์กลางอยู่บริเวณตลาดบางกะปิ มีตลาดย่อย รวม 5 ตลาด เป็นของกรุงเทพมหานคร 2 ตลาด ได้แก่ ตลาดบางกะปิ และตลาดบางกะปิ 3 และตลาดเอกชน 3 ตลาดคือ ตลาดลาดพร้าว 123 ตลาดนัดบางกะปิ และตลาดอาภาพร มีห้างสรรพสินค้า ได้แก่ เดอะมอลล์ แมคโคร โลตัส ตะวันนา และพันธุ์ทิพย์ พลาซ่า รวมถึงมีตลาดแฮปปี้แลนด์และต่อยอดเฟรช

## ประวัติ
### ทุ่งบางกะปิ
แต่ก่อนนั้นบางกะปิเป็นทุ่งกว้าง ซึ่งเป็นส่วนหนึ่งของทุ่งหลวง ที่มีอาณาบริเวณตั้งแต่ใต้กรุงศรีอยุธยาลงมาจนถึงกรุงเทพมหานคร เป็นป่าประเภทป่าบึง (Swamp forest) มีสัตว์ป่าหลายชนิดตั้งแต่เสือ ช้าง กระทิง เก้ง กวาง เนื้อทราย และเนื้อสมัน ทั้งยังเป็นที่อยู่ของนกน้ำนานาชนิด ในเขตทุ่งหลวงนี้ไม่มีผู้คนเข้าไปอยู่อาศัยนอกจากชายขอบ จนเมื่อในรัชกาลพระบาทสมเด็จพระนั่งเกล้าเจ้าอยู่หัว สยามทำสงครามเพื่อขจัดอิทธิพลของญวนที่เข้ายึดครองเขมร พระบาทสมเด็จพระนั่งเกล้าเจ้าอยู่หัวจึงโปรดเกล้าฯ ให้ขุดคลองแสนแสบ เริ่มมีผู้คนอพยพมาอยู่อาศัยมากขึ้น

ทุ่งบางกะปิมีพื้นที่กว้างขวางมาก ครอบคลุมทั้งย่านคลองจั่นและย่านที่เป็นต้นทางของถนนสุขุมวิทในปัจจุบัน ถูกบุกเบิกเป็นนา บริเวณทุ่งบางกะปิตรงสุขุมวิทมีการตั้งโรงเรียนวัฒนาวิทยาลัย ซึ่งก่อตั้งมาตั้งแต่ พ.ศ. 2417 ส่วนทุ่งบางกะปิย่านคลองแสนแสบจากคลองหนองจอกออกไป บริเวณทุ่งแสนแสบต่อกับตอนใต้ของทุ่งรังสิตยังปรากฏว่ามีช้างป่าอาศัยอยู่เมื่อ พ.ศ. 2431 ครั้นสำรวจอีกครั้งเมื่อ พ.ศ. 2438 ได้กลายเป็นชุมชนที่อยู่ของชาวบ้าน และแหล่งเพาะปลูกไปแล้ว ส่วนช้างป่าถูกขับไล่ออกไปจนไม่เหลือ

บริเวณคลองแสนแสบ เมื่อมี "เรือขาว" โดยบริษัทนายเลิศ ได้รับความนิยมอย่างมาก ส่วนตามรายทางก็มีตลาดเกิดขึ้นริมคลองหลายแห่ง รวมถึงตลาดบางกะปิ บางกะปิย่านคลองจั่นเริ่มดังขึ้นมาหลังมีการตัดถนนลาดพร้าวและถนนรามคำแหง เกิดเคหะคลองจั่นขึ้นหลังไทยเป็นเจ้าภาพเอเชียนเกมส์ครั้งแรก

### ย่านการค้า

ตลาดสดบางกะปิแต่เดิมเป็นเพียงร้านเล็ก ๆ 2–3 ร้าน จน พ.ศ. 2505 สุขาภิบาลบางกะปิได้จัดสร้างอาคารและตลาดสาธารณะขึ้นบนพื้นที่ 5 ไร่ 31 ตารางวา เปิดดำเนินการ พ.ศ. 2507 ขณะเดียวกันเอกชนได้สร้างอาคารพาณิชย์จำนวน 13 ห้อง และเปิดขายในปีต่อมา จน พ.ศ. 2511–2520 ห้างสรรพสินค้าน้อมจิตต์ (ปัจจุบันคือ ศูนย์การค้าเอ็นมาร์คพลาซ่า) ได้เข้ามาดำเนินการเป็นห้างแห่งแรกในย่านนี้ ขณะเดียวกันมีตลาดสดเพิ่มรวมเป็นตลาดสด 3 แห่ง พ.ศ. 2521–2530 เกิดห้างสรรพสินค้าบางกะปิ ต่อมาคือ ห้างซุปเปอร์เซฟ มีการเปิดตลาดแฮปปี้แลนด์เพิ่มอีกแห่ง ย่านบางกะปิจึงเริ่มขยายไปทางทิศตะวันตก ขณะที่แยกลำสาลีหรือทางทิศใต้ของคลองแสนแสบเริ่มมีการขยายตัวของอาคารพาณิชย์และหมู่บ้านจัดสรรเช่นกัน

ระหว่าง พ.ศ. 2531–2540 ย่านบางกะปิมีห้างสรรพสินค้าเพิ่ม คือ ห้างแมคโคร เดอะมอลล์บางกะปิ ห้างสรรพสินค้าบางกะปิคอมเพล็กซ์ และห้างดีเซมเบอร์ รวมถึงตะวันนา ปลายปี พ.ศ. 2545 ห้างเทสโก้โลตัสเข้ามาเปิดในย่านบางกะปิ ซึ่งมีการร่วมทุนกับเมเจอร์ ซีนีเพล็กซ์

## การคมนาคม
การคมนาคมมีทั้งทางบกและทางน้ำ โดยทางน้ำมีเรือโดยสารคลองแสนแสบ ส่วนทางบกเชื่อมต่อกับถนนสายสำคัญ คือ ถนนรามคำแหง ถนนลาดพร้าว ถนนศรีนครินทร์ ถนนนวมินทร์ และถนนเสรีไทย เป็นปลายทางของรถประจำทางบริเวณตลาดแฮปปี้แลนด์ และเป็นท่ารถตู้ พ.ศ. 2566 มีรถไฟฟ้าสายสีเหลืองที่เปิดให้บริการและในอนาคตจะมีรถไฟฟ้ามหานคร สายสีส้ม

## อ้างอิง

หมวดหมู่:เขตบางกะปิ
บางกะปิ
เทศบาลตำบลเกาะช้างใต้

**เทศบาลตำบลเกาะช้างใต้** เป็นเทศบาลตำบลซึ่งมีอาณาเขตครอบคลุมพื้นที่ตำบลเกาะช้างใต้เกือบทั้งหมด (ยกเว้นหมู่เกาะบางส่วนของเขตตำบลเกาะช้างใต้ ซึ่งอยู่ในเขตอุทยานแห่งชาติหมู่เกาะช้าง) ในอำเภอเกาะช้าง จังหวัดตราด เดิมมีฐานะเป็นสภาตำบลเกาะช้างใต้ในวันที่ 12 กันยายน พ.ศ. 2533 ก่อนที่จะยกฐานะขึ้นเป็นองค์การบริหารส่วนตำบลเกาะช้างใต้ในวันที่ 25 ธันวาคม พ.ศ. 2539

ในวันที่ 12 มีนาคม 2563 กระทรวงมหาดไทยได้ประกาศจัดตั้งองค์การบริหารส่วนตำบลเกาะช้างใต้เป็นเทศบาลตำบลเกาะช้างใต้ ในท้องที่ตำบลเกาะช้างใต้เฉพาะส่วนที่ตั้งอยู่ในเกาะช้าง โดยให้มีผลตั้งแต่วันที่ 13 พฤษภาคม ปีเดียวกัน 

พื้นที่ของเทศบาลตำบลเกาะช้างใต้เป็นชุมชนชาวประมงเหมาะแก่การพัฒนาให้เป็นแหล่งท่องเที่ยวเชิงอนุรักษ์ เนื่องจากเป็นหมู่เกาะ มีปะการัง มีป่าชายเลนที่อุดมสมบูรณ์ ชายฝั่งทะเลเป็นอ่าวขนาดใหญ่เหมาะสำหรับเป็นที่จอดเรือ เช่น อ่าวสลักคอก อ่าวสลักเพชร อ่าวบางเบ้า มีหาดทรายเล็กที่สวยงามและเงียบสงบ ได้แก่ หาดทรายขาว หาดคลองกลอย และชายฝั่งด้านทิศใต้เป็นพื้นที่ประวัติศาสตร์ยุทธนาวีเกาะช้าง มีหมู่เกาะใกล้เคียงเขตเทศบาลที่เหมาะแก่การท่องเที่ยว ได้แก่ เกาะง่าม เกาะเหลายา เกาะทรายขาว เกาะหวาย เกาะคลุ้ม เกาะไม้ซี้ใหญ่ และเกาะไม้ซี้เล็ก นอกจากนั้นยังมีน้ำตกที่สวยงามอีก 3 แห่ง คือ น้ำตกคลองหนึ่ง น้ำตกคีรีเพชร และน้ำตกคลองสิบเอ็ด

## อ้างอิง

## แหล่งข้อมูลอื่น

* เว็บไซต์เทศบาลตำบลเกาะช้างใต้

เกาะช้างใต้
หมวดหมู่:อำเภอเกาะช้าง
สโลว์ลูป

***สโลว์ลูป*** () เป็นซีรีส์มังงะญี่ปุ่นเกี่ยวกับกีฬาตกปลา เขียนโดยไมโกะ อูจิโนะ ตีพิมพ์ในนิตยสารมังงะแนว*[[เซเน็ง]]* *[[Manga Time Kirara Forward]]* ของสำนักพิมพ์โฮบุนชะตั้งแต่เดือนกันยายน พ.ศ. 2561 ได้รับการดัดแปลงเป็นซีรีส์อนิเมะโทรทัศน์โดยสตูดิโอคอนเน็กต์ ออกอากาศตั้งแต่เดือนมกราคมถึงมีนาคม พ.ศ. 2565 

## ตัวละคร
; / 
:
;
:
;
:
;
:
;
:
;
:
;
:
;
:

## อ้างอิง

## แหล่งข้อมูลอื่น
*  
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวเซเน็ง
หมวดหมู่:การตกปลาในอนิเมะและมังงะ
เกิร์ล ฟรอนไลน์

***เกิร์ล ฟรอนไลน์*** (; ) เป็นเกมมือถือแนวสวมบทบาทกลยุทธ์ สำหรับระบบแอนดรอยด์และไอโอเอส พัมนาโดยสตูดิโอ  MICA Team ในประเทศจีน เกมเผยแพร่ในจีนแผ่นดินใหญ่เมื่อวันที่ 20 พฤษภาคม พ.ศ. 2559 ในฮ่องกงและไต้หวันเมื่อวันที่ 18 มกราคม พ.ศ. 2560 และในเกาหลีใต้เมื่อวันที่ 30 มิถุนายน พ.ศ. 2560 เวอร์ชันภาษาอังกฤษเผยแพร่ทั่วโลกเมื่อวันที่ 8 พฤษภาคม พ.ศ. 2561 ส่วนเวอร์ชันภาษาญี่ปุ่นเผยแพร่ในวันที่ 1 สิงหาคม พ.ศ. 2561  ในชื่อว่า  *Dolls' Frontline* ()  เนื่องด้วยเครื่องหมายการค้าของ *Girls Frontline* ในประเทศญี่ปุ่นถือครองโดยผู้จดทะเบียนรายอื่นอยู่แล้ว

เกมเป็นภาคต่อของอีกเกมที่พัฒนาโดย MICA Team ชื่อเกมว่า *Codename: Bakery Girl* ที่เผยแพร่ในปี พ.ศ. 2556 ซีรีส์อนิเมะโทรทัศน์ 2 ชุดที่อิงจากเกม*เกิลส์ ฟรอนต์ไลน์*ได้มีการสร้าง และมังงะทางการที่ตีพิมพ์เป็นรายเดือน. ซีรีส์อนิเมะโทรทัศน์ชุดใหม่สร้างโดยสตูดิโอ Asahi Production ออกอากาศตั้งแต่เดือนมกราคมถึงมีนาคม พ.ศ. 2565

## อ้างอิง

## แหล่งข้อมูลอื่น
* เว็บไซต์ทางการภาษาอังกฤษ
* เว็บไซต์ทางการภาษาญี่ปุ่น
*  
* อนิเมะ''เกิร์ล ฟรอนไลน์'' ที่มิวส์ ไทยแลนด์
* Girls' Frontline Wiki  เว็บไซต์วิกิภาษาอังกฤษเกี่ยวกับเกม 

หมวดหมู่:วิดีโอเกมที่ออกวางจำหน่ายในปี พ.ศ. 2559
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:เกมสำหรับแอนดรอยด์
หมวดหมู่:วิดีโอเกมเล่นฟรี
หมวดหมู่:เกมกาชา
หมวดหมู่:เกมสำหรับไอโอเอส
หมวดหมู่:การทหารในอนิเมะและมังงะ
หมวดหมู่:มานุษยรูปนิยมแบบโมเอะ
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:การ์ตูนญี่ปุ่นแนวโชเน็ง
หมวดหมู่:วิดีโอเกมที่พัฒนาขึ้นในประเทศจีน
หมวดหมู่:อาซาฮิโปรดักชัน
หมวดหมู่:มิวส์ คอมมิวนิเคชัน
หมวดหมู่:มังงะของสำนักพิมพ์อิจิจินชะ
1,8-ไดอะซาฟลูออเรน-9-โอน

**1,8-Diazafluoren-9-one** หรือ **DFO** เป็นสารเคมีที่ใช้ค้นหารอยนิ้วมือบนพื้นผิวที่มีรูพรุน โดยทำให้ลายนิ้วมือวาวแสงเมื่อฉายด้วยแสงสีน้ำเงินอมเขียว

1,8-ไดอะซาฟลูออเรน-9-โอน ทำปฏิกิริยากับกรดอะมิโนที่มีอยู่ในลายนิ้วมือเพื่อสร้างอนุพันธ์ของสารซึ่งมีการเรืองแสงสูง การกระตุ้นด้วยแสงที่ความยาวคลื่น ~470 นาโนเมตร จะส่งผลให้เกิดการเปล่งแสงที่ความยาวคลื่น ~570 นาโนเมตร

## คุณสมบัติ

## ดูเพิ่ม
* ลูมินอล

## อ้างอิง

## แหล่งข้อมูลอื่น
* 1,8-diazafluoren-9-one ข้อมูลของแผนกตำรวจม้าแคนาดา

หมวดหมู่:คีโทน
หมวดหมู่:อะซีน
หมวดหมู่:สารเคมีทางนิติเวช
หมวดหมู่:ไนโตรเจนเฮเทอโรไซเคิล
หมวดหมู่:สารประกอบเฮเทอโรไซคลิก
เทศบาลตำบลท่าพริกเนินทราย

**เทศบาลตำบลท่าพริกเนินทราย** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 7 และบางส่วนของหมู่ที่ 1–3, 5–6 ของตำบลเนินทราย และพื้นที่ทั้งหมดของตำบลท่าพริก อำเภอเมืองตราด จังหวัดตราด เดิมมีฐานะเป็นสุขาภิบาลท่าพริกที่จัดตั้งขึ้นใน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,634 คน

ในวันที่ 11 กันยายน 2543 กระทรวงมหาดไทยให้เปลี่ยนชื่อเทศบาลตำบลท่าพริกเป็นเทศบาลตำบลท่าพริกเนินทราย เพื่อความเหมาะสมและสอดคล้องตามเจตนารมณ์ของประชาชนในเขตเทศบาล และต่อมาในวันที่ 9 กรกฎาคม พ.ศ. 2547 กระทรวงมหาดไทยให้ยุบองค์การบริหารส่วนตำบลท่าพริกรวมกับพื้นที่เทศบาลตำบลท่าพริกเนินทราย จึงทำให้เขตเทศบาลครอบคลุมตำบลท่าพริกทั้งหมด

พื้นที่เทศบาลตำบลตั้งอยู่ทางทิศตะวันออกของอำเภอเมืองตราด อยู่ห่างจากที่ว่าการอำเภอเมืองตราดประมาณ 9 กิโลเมตร ศาลากลางจังหวัดตราดประมาณ 7.6 กิโลเมตร อยู่ห่างจากกรุงเทพมหานครประมาณ 324 กิโลเมตร มีพื้นที่ชุมชนขนานไปกับทางหลวงแผ่นดินหมายเลข 3 (ถนนสุขุมวิท) และเป็นพื้นที่รองรับประชากรและมีการขยายตัวของชุมชนเมืองที่รองรับความเจริญเติบโตของเทศบาลเมืองตราด รวมถึงเป็นที่ตั้งของศูนย์ราชการหลายแห่ง มีพื้นที่รับผิดชอบ 41.0 ตารางกิโลเมตร

## อ้างอิง

## แหล่งข้อมูลอื่น

* เว็บไซต์เทศบาลตำบลท่าพริกเนินทราย

ท่าพริกเนินทราย
หมวดหมู่:เทศบาลในอำเภอเมืองตราด
บรอน เบรกเกอร์

**บรอนสัน เรชสไตเนอร์** (Bronson Rechsteiner; 24 ตุลาคม ค.ศ. 1997) เป็นนักมวยปล้ำอาชีพชาวอเมริกันและอดีตผู้เล่นอเมริกันฟุตบอลที่ปัจจุบันเซ็นสัญญากับสมาคม WWE ภายใต้ชื่อบนสังเวียน **บรอน เบรกเกอร์** (Bron Breakker) เป็นแชมป์ NXT Champion และแชมป์ NXT UK Championship คนสุดท้าย นอกจากนี้ยังเป็นผู้ชนะรางวัลดัสตี โรดส์ แท็กทีม คลาสสิกและแชมป์แท็กทีม NXTร่วมกับแบรอน คอร์บิน เป็นนักมวยปล้ำอาชีพรุ่นที่สอง เขาเป็นลูกชายของ Rick Steiner และหลานชายของ Scott Steiner (คู่แท็กทีมร่วมกันในฐานะ Steiner Brothers)

## ชีวิตแรกเริ่ม
เป็นลูกชายของ ริก สไตเนอร์ (Rick Steiner) และหลานชายของ สก็อตต์ สไตเนอร์ (Scott Steiner) นักมวยปล้ำชื่อดังที่เคยเป็นทีมคู่หูในชื่อ "The Steiner Brothers"

จบการศึกษาจากมหาวิทยาลัยเคนเนซอว์ สเตต (Kennesaw State University) โดยศึกษาด้านอาชญาวิทยา และเคยเล่นฟุตบอลให้กับทีม Kennesaw State Owls

## อาชีพฟุตบอล
ในปี 2020 บรอนสันได้เข้าร่วม NFL Draft แต่ไม่ได้รับการคัดเลือก จากนั้นในเดือนเมษายน 2020 เขาเซ็นสัญญากับทีม Baltimore Ravens ในตำแหน่งฟูลแบ็ค แต่ถูกปล่อยตัวในเดือนสิงหาคม 2020

## อาชีพมวยปล้ำ
เริ่มต้นอาชีพมวยปล้ำในปี 2020 และเซ็นสัญญากับ WWE ในปี 2021 โดยใช้ชื่อในวงการว่า บรอน เบรกเกอร์ เคยครองแชมป์ NXT สองสมัย และแชมป์แท็กทีม NXT ร่วมกับ Baron Corbin

ในปี 2024 เขาถูกดึงขึ้นมาแสดงในแบรนด์ Raw และคว้าแชมป์ Intercontinental ถึง 2 สมัย ปีต่อมาเข้าร่วมกลุ่ม "The Vision" ที่นำโดย Seth Rollins และมี Paul Heyman เป็นผู้จัดการ

## ชีวิตส่วนตัว
เคยมีความสัมพันธ์กับนักมวยปล้ำ Cora Jade และปัจจุบันอยู่ในความสัมพันธ์กับ Izzi Dame

## บุคลิกและสไตล์การปล้ำ
เบรกเกอร์ปล้ำในรูปแบบพาวเวอร์เฮาส์ (สายพลัง) ท่าไม้ตายของเขาคือคาเมล คลัตช์ที่เรียกว่า Steiner Recliner (ท่าที่รับมาจากอาของเขา Scott Steiner) กอริลลาเพรสพาวเวอร์สแลม และสเปียร์

## สื่ออื่นๆ
เขาปรากฏตัวเป็นตัวละครที่เล่นได้ในวิดีโอเกมปี 2020 Madden NFL 21 ในตำแหน่งฟูลแบ็คของทีมบัลติมอร์เรเวนส์ นอกจากนี้เขายังปรากฏตัว (ในชื่อ Bron Breakker) ในฐานะตัวละครที่เล่นได้ในวิดีโอเกม WWE 2K

## แชมป์และรางวัล
### มวยปล้ำสมัครเล่น
*Georgia Class AAAAAA state championship (220 lb weight class) (2016)

### มวยปล้ำอาชีพ
****[[ESPN]]***
**Ranked number 6 of the 30 best professional wrestlers aged under 30 (2023)

****[[Pro Wrestling Illustrated]]***
**Ranked No. 24 of the top 500 singles wrestlers in the *[[PWI 500]]* in 2025

****[[Wrestling Observer Newsletter]]***
** Rookie of the Year (2022)

***[[WWE]]**
** NXT Championship (2 times)
** WWE Intercontinental Championship (2 times)
** NXT Tag Team Championship (1 time) – with Baron Corbin
** Men's Dusty Rhodes Tag Team Classic (2024) – with Baron Corbin

## อ้างอิง

## แหล่งข้อมูลอื่น

* 
* 
* 
* Kennesaw State Owls bio

หมวดหมู่:นักมวยปล้ำอาชีพชาวอเมริกัน
โตรเปอา

**โตรเปอา** (, ; ; ; ) เป็นเทศบาลในจังหวัดวีโบวาเลนเซีย แคว้นคาลาเบรีย ประเทศอิตาลี 

โตรเปอาเป็นเมืองตากอากาศ มีหาดทรายสีขาวตั้งอยู่ริมฝั่งทะเลอ่าวเซนต์ยูเฟเมีย ส่วนหนึ่งของทะเลติร์เรเนียนบนชายฝั่งตะวันตกของอิตาลี ในปี 2021 โตรเปอาได้รับการขนานนามให้เป็น "หมู่บ้านที่สวยที่สุดในประเทศอิตาลี"

## อ้างอิง

หมวดหมู่:เมืองในแคว้นคาลาเบรีย
เรจโจคาลาเบรีย

**เรจโจดีคาลาเบรีย** (, ; ; ) หรือ **เรจโจคาลาเบรีย** () เป็นเมืองใหญ่สุดในแคว้นคาลาเบรีย มีประชากรประมาณ 200,000 คน และเป็นเมืองที่มีประชากรมากที่สุดอันดับที่ 21 ในประเทศอิตาลี และเขตนครที่มีประชากรมากที่สุดอันดับที่ 100 ของยุโรป เรจโจคาลาเบรียตั้งอยู่ตรงกลางของทะเลเมดิเตอร์เรเนียน และเป็นที่รู้จักจากสภาพภูมิอากาศ ชาติพันธุ์ และวัฒนธรรมที่มีความหลากหลาย เรจโจคาลาเบรียเป็นเมืองศูนย์กลางด้านเศรษฐกิจอันดับสามของอิตาลีใต้แผ่นดินใหญ่ ในเขตนครเรจโจดีคาลาเบรียมีประชากรรวม 560,000 คนตามสถิติปี 2015 เรจโจคาลาเบรียตั้งอยู่ตรงจุดที่เป็น "นิ้วโป้งเท้า" ของคาบสมุทรอิตาลี

เรจโจคาลาเบรียเป็นเมืองเก่าแก่ที่สุดในภูมิภาค และในสมัยโบราณเคยเป็นเมืองขึ้นที่เจริญรุ่งเรืองของมังนาไกรกิอา นครเรจโจมีระบบผังเมืองแบบนครที่เป็นระบบระเบียบ จัดตั้งขึ้นใหม่ภายหลังเมืองถูกทำลายในแผ่นดินไหวปี 1908 นอกจากนี้เมืองยังเคยประสบกับแผ่นดินไหวมาอีกหลายครั้งก่อนหน้า

## อ้างอิง

หมวดหมู่:เมืองในแคว้นคาลาเบรีย
บาตาเวีย (เรือ ค.ศ. 1628)

***บาตาเวีย*** () เป็นเรือของบริษัทอินเดียตะวันออกของเนเธอร์แลนด์ สร้างในค.ศ. 1628 ที่เมืองอัมสเตอร์ดัมเพื่อเป็นเรือธงลำใหม่ของบริษัท *บาตาเวีย* ออกเดินทางไปยังเมืองปัตตาเวีย เมืองหลวงของหมู่เกาะอินเดียตะวันออกของเนเธอร์แลนด์เป็นครั้งแรกในปีนั้น แต่อัปปางที่หมู่เกาะ Houtman Abrolhos ทางชายฝั่งตะวันตกของออสเตรเลียในวันที่ 4 มิถุนายน ค.ศ. 1629

มีผู้โดยสาร 40 คนจมน้ำขณะว่ายไปยังเกาะหลังเรือแตก ฟรันซิสโก เปลเซิร์ต ผู้บัญชาการเรือตัดสินใจล่องเรือยาวไปยังปัตตาเวียกับลูกเรือบางส่วนเพื่อขอความช่วยเหลือ โดยให้เยโรนีมัส คอร์เนลิสคอยดูแล คอร์เนลิสส่งคนราว 20 คนไปยังเกาะใกล้เคียงโดยแสร้งให้ไปหาน้ำจืดแต่มีแผนจะทิ้งคนเหล่านี้ให้ตาย ก่อนตนเองจะก่อกบฏแล้วสังหารหมู่ผู้ที่ไม่ยอมอยู่ใต้อำนาจไปกว่าร้อยคน ผู้หญิงบางส่วนถูกเก็บไว้เป็นทาสทางเพศ ซึ่งหนึ่งในนั้นเป็นหญิงงามนาม ลูเครเชีย ยันส์ ซึ่งสงวนไว้ให้คอร์เนลิสคนเดียว

ขณะเดียวกันกลุ่มที่ถูกส่งไปค้นพบน้ำจืดอย่างไม่คาดฝัน และทราบเรื่องที่คอร์เนลิสก่อกบฏและฆ่าผู้คน กลุ่มคนเหล่านี้นำโดยวีบบี เฮย์สจึงตัดสินใจปราบคอร์เนลิส ทั้งสองฝ่ายสู้รบกันหลายครั้งจนกระทั่งในเดือนตุลาคม ค.ศ. 1629 เปลเซิร์ตกลับมาและทราบเรื่องที่เกิดขึ้น เขาทำการสอบสวนและประหารชีวิตคอร์เนลิสและพวกอีกหกคน กลายเป็นชาวยุโรปกลุ่มแรกที่ถูกประหารชีวิตตามกฎหมายในออสเตรเลีย ส่วนพวกของคอร์เนลิสอีกสองคนที่ทำผิดเล็กน้อยถูกปล่อยทิ้งในออสเตรเลียแผ่นดินใหญ่ กลายเป็นชาวยุโรปกลุ่มแรกที่อาศัยในออสเตรเลียอย่างถาวร จากผู้โดยสารกว่า 300 คน มีเพียง 122 คนที่รอดชีวิตจนถึงท่าเรือเมืองปัตตาเวีย

เหตุการณ์เรือ *บาตาเวีย* ถือเป็นหนึ่งในเรื่องสยองขวัญที่เลวร้ายที่สุดในประวัติศาสตร์การเดินเรือ และเป็นหัวข้อทางประวัติศาสตร์ที่มีการตีพิมพ์หลายครั้งนับตั้งแต่ครั้งแรกในค.ศ. 1647 *บาตาเวีย* เป็นอีกหนึ่งเรื่องเล่าเกี่ยวกับชาวยุโรปที่ติดต่อทวีปออสเตรเลีย นอกเหนือจากเรื่องการส่งนักโทษอังกฤษมาคุมขังที่นี่ สิ่งเกี่ยวข้องกับ *บาตาเวีย* อย่างท้ายเรือและโครงกระดูกผู้เสียชีวิตถูกเก็บรักษาที่พิพิธภัณฑ์ในเมืองฟรีแมนเทิล รัฐเวสเทิร์นออสเตรเลีย ขณะที่แบบจำลอง *บาตาเวีย* ถูกจอดเทียบท่าอยู่ที่พิพิธภัณฑ์ในเมืองเลลีสตัด ประเทศเนเธอร์แลนด์

## อ้างอิง

หมวดหมู่:อุบัติเหตุเรืออับปาง
หมวดหมู่:การสังหารหมู่
หมวดหมู่:ประวัติศาสตร์ออสเตรเลีย
เอาต์ออฟสเปซ (วิดีโอเกม)

***เอาต์ออฟสเปซ*** () เป็นวิดีโอเกมหลายผู้เล่นร่วมมือกันแนวเอาชีวิตรอดและวางแผน ที่พัฒนาโดยบีโฮลด์สตูดิโอส์ ซึ่งเป็นทีมพัฒนาของบราซิล โดยเป็นผู้สร้างเดียวกันกับ*[[โครมาสควอด]]* เกมนี้ได้รับการเปิดตัวสำหรับไมโครซอฟท์ วินโดวส์, แมคโอเอส และลินุกซ์ เมื่อวันที่ 26 กุมภาพันธ์ ค.ศ. 2020 ในซอฟต์แวร์สตีม ต่อมา ได้เปิดตัวสำหรับนินเท็นโด สวิตช์, เพลย์สเตชัน 4 และเอกซ์บอกซ์วัน ในชื่อ*เอาต์ออฟสเปซ: เคาช์อิดิชัน* เมื่อวันที่ 25 พฤศจิกายน ค.ศ. 2020

## รูปแบบการเล่น
เหล่าผู้เล่นเริ่มต้นในยานอวกาศลำเล็ก ๆ ซึ่งถูกรบกวนด้วยสารเหนียวจากเอเลียน เพื่อความอยู่รอด พวกเขาจำเป็นต้องทำความสะอาดสิ่งสกปรกจากสารเหนียวที่เหลืออยู่ และรักษาพลังของยานอวกาศไว้ตลอดเวลา ลูกเรือสามารถใช้ได้เฉพาะวัสดุทำความสะอาด เช่น ไม้ถูพื้นและถัง เพื่อทำความสะอาดรสิ่งสกปรกที่เหล่าเอเลียนได้ทำในยานอวกาศ เหล่าสามารถกำจัดได้โดยโยนพวกมันออกไปในอวกาศ, ทำอาหาร หรือบดพวกมัน เกมนี้สามารถเล่นได้มากถึงสี่คน และเป็นไปได้ที่จะเล่นคนเดียว แต่ความยากเพิ่มขึ้นเมื่อเทียบกับการเล่นในโหมดหลายผู้เล่น

## รางวัลที่ได้รับ
เกมดังกล่าวได้รับเลือกให้เป็นเกมบราซิลยอดเยี่ยมแห่งปีจากงานบราซิลเกมอะวอดส์ ค.ศ. 2020 และยังได้รับรางวัลกูบูดืออูรูสำหรับเกมอินดีบราซิลยอดเยี่ยม ค.ศ. 2019 รวมถึงบรอนซ์อินดิโกอะวอร์ดสำหรับการออกแบบเกมสำหรับออนไลน์

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2563
หมวดหมู่:วิดีโอเกมที่พัฒนาขึ้นในประเทศบราซิล
หมวดหมู่:วิดีโอเกมวางแผน
หมวดหมู่:การบุกครองของเอเลียนในวิดีโอเกม
หมวดหมู่:วิดีโอเกมที่มีฉากในอวกาศ
หมวดหมู่:เกมสำหรับแมคโอเอส
หมวดหมู่:เกมสำหรับวินโดวส์
หมวดหมู่:เกมสำหรับลินุกซ์
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเอกซ์บอกซ์วัน
รอนนี (แก้ความกำกวม)

**รอนนี** อาจหมายถึง

* รอนนี (Ronnie) - เป็นชื่อของคนทั่วไป
* รอนนี (Ronny) - เป็นชื่อของคนทั่วไป
* รอนนี โอซุลลิแวน นักสนุกเกอร์ชาวอังกฤษ
* รอนนี เจียง นักแสดงชาวมาเลเซีย

## ตัวละครในบันเทิงคดี
### หญิง
* โรนัลด้า "รอนนี" แอนน์ ซานติอาโก (Ronalda "Ronnie" Anne Santiago) - ตัวละครจากเรื่องเดอะลาวด์เฮาส์และเดอะคาซากรานเด้ส์
* เวโรนิก้า "รอนนี" โรบินสัน (Veronica "Ronny" Robinson) - ตัวละครจากเรื่องพาวเวอร์เรนเจอร์ ออปเปรชั่น โอเวอร์ไดรฟ์
### ชาย
* รอนนี ด็อบส์ (Ronnie Dobbs) - ตัวละครจากเรื่องจอมแสบ ซ่า ป่วนเมือง

## ดูเพิ่ม
* 
* บอนนี (แก้ความกำกวม)
* ไดอานา (แก้ความกำกวม)
* เฟย์ (แก้ความกำกวม)

หมวดหมู่:ชื่อตัว
หมวดหมู่:ชื่อภาษาตะวันตก
นางฟ้าลำแคน

**นางฟ้าลำแคน** เป็นละครโทรทัศน์ไทยแนว ชีวประวัติ ดราม่าโรแมนติกสะท้อนสังคม เพลงแนวลูกทุ่ง ผลิตโดย เดอะ วัน เอ็นเตอร์ไพรส์ เขียนโดย พิมพ์มาดา พัฒนอลงกรณ์ นำแสดงโดย ปฐมพงศ์ เรือนใจดี, รุ่งรัตน์ เหม็งพานิช เบียร์ พร้อมพงษ์ และ ตติยา สนสกุล กำกับโดย วรฐ คงคาลัย ละครเรื่องนี้ใช้ภาษาอีสานในการดำเนินเรื่อง ออกฉายตอนแรก 27 กรกฎาคม พ.ศ. 2563 ทางช่องวัน 31 โดยมีเรตติ้งตอนแรก 3.6 หรือมีคนดู 4 ล้านคน เรื่องนี้ใช้วิธีถ่ายทำไปพร้อม ๆ กับออกอากาศ เช่น "วัดพระธาตุขามแก่น" ปะทะ "แม่น้ำพอง" ปะทะ "บริษัท รวงข้าว จำกัด" ฉากทุ่งนาในเรื่องถ่ายทำที่จังหวัดขอนแก่น หนองบัวลำภู

## นักแสดง

## อ้างอิง

หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ที่กำกับโดย วรฐ คงคาลัย
โนราสะออน

**โนราสะออน** เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ รีไมน์ เค เค้าโครงเรื่องโดย มโน โชคแจ่มใส, นิพนธ์ ผิวเณร, ปิยพร วายุภาพ บทโทรทัศน์โดย ปิยพร วายุภาพ นำแสดงโดย ยุทธนา เปื้องกลาง, อนิพรณ์ เฉลิมบูรณะวงศ์, เต๋า ภูศิลป์, ข้าวทิพย์ ธิดาดิน, แม็คกี้ ฤทธิศร, หนูเล็ก ทิฐินันท์ แสนหล้า, หลิว อาจารียา ร่วมด้วยนักแสดงมากฝีมืออย่างคับคั่ง เช่น มนตรี เจนอักษร, ปริศนา วงศ์ศิริ, คงกะพัน แสงสุริยะ, ฝน ธนสุนธร, โชเล่ย์ ดอกกระโดน, อี๊ด โปงลางสะออน, เจเน็ต เขียว, ธนายง ว่องตระกูล, กันตดนัย ชื่นหิรัญ กำกับโดย รอน บรรจงสร้าง, อลินดาร์ พีรเกตุ ออกอากาศวันจันทร์ - วันพฤหัสบดี เวลา 19.00 - 19.55 น.

## เรื่องย่อ
เป็นเรื่องราว ความรักสุดชุลมุนของหนุ่มอีสานกับสาวใต้ เมื่อ **ตุลยา (แนท อนิพรณ์)** สาวใต้ตาคม ที่อยากจะเป็นตัวประสานรอยร้าวระหว่าง **แม่วิภา (ฝน ธนสุนธร)** กับคุณตา **ครูวุฒิ (ปุ๊ มนตรี)** ซึ่งเป็นเจ้าของโรงงานหม่ำแม่สมจิตร ตุลยาจึงแฝงตัวเข้ามาทำงานในโรงงานโดยที่ไม่มีใครรู้ว่าเธอคือหลานสาวตัวจริงของครูวุฒิ แต่ด้วยพฤติกรรมของตุลยาที่มักจะทำตัวลับ ๆ ล่อ ๆ ทำให้ **สายฟ้า (ตูมตาม ยุทธนา)** ผู้จัดการโรงงาน เกิดความไม่ไว้ใจคิดว่าเธออาจจะเข้ามาหาผลประโยชน์จากโรงงานหม่ำ สายฟ้าจึงตั้งตนเป็นคู่ปรับ และคอยจับตาดูตุลยาทุกฝีก้าว

## นักแสดง

## เรตติง
การตอบรับของละครเรื่องนี้ทั้งหมด 31 ตอนที่ได้ออกอากาศไป (เมื่อวันที่ 23 ธันวาคม พ.ศ. 2564 - 15 กุมภาพันธ์ พ.ศ. 2565) นีลเส็น ได้วัดค่าเฉลี่ยเรตติงละครจากคนทั่วประเทศไทยอยู่ที่

: เรตติงที่มีอันดับสูงที่สุดในละครแต่ละตอนจะแสดงด้วย 
: เรตติงอันดับต่ำที่สุดในละครแต่ละตอนจะแสดงด้วย
: เรตติงเฉลี่ยของละครจะแสดงด้วย

## อ้างอิง

หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย รอน บรรจงสร้าง
วัดปางแก

**วัดปางแก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 47 หมู่ที่ 3 ในตำบลปากช่อง อำเภอปากช่อง จังหวัดนครราชสีมา ที่ดินเป็นที่ตั้งของวัด มีเนื้อที่ 17 ไร่ ปัจจุบันมีเจ้าอาวาส คือ พระครูอัครศีลวิสุทธิ์ (พรเลิศ วิสุทฺธสีโล)

วัดปางแกได้ก่อตั้งมาตั้งแต่ พ.ศ. 2480 โดยนางดา ทุมรัตน์ และผู้มีจิตศรัทธาบริจาคที่ดินร่วมสร้างวัด เนื่องจากในอดีต วัดหรือสถานที่บำเพ็ญบุญอยู่ห่างไกลมาก จึงได้ร่วมกันสร้างวัดขึ้น จนได้รับประกาศตั้งวัดเมื่ออย่างถูกต้องตามกฎหมายเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 26 พฤศจิกายน พ.ศ. 2534 โดยใช้ชื่อว่า "วัดปางแก"

สิ่งศักดิ์สิทธิ์ภายในวัด ได้แก่ หลวงพ่อองค์ดำ รูปปั้นเกจิอาจารย์ต่าง ๆ พ่อปู่ศรีสุทโธ กับ แม่ย่าศรีปทุมมา เป็นต้น

## อ้างอิง

ปางแก
ศิลปะยืนยาว ชีวิตสั้น

***Ars longa, vita brevis*** เป็นคำแปลภาษาละตินของคำพังเพยที่มีที่มาจากภาษากรีกโบราณ ซึ่งแปลโดยคร่าว ๆ ได้ว่า "ความชำนาญต้องใช้เวลา, ชีวิตนั้นสั้น" (skilfulness takes time and life is short.) โดยคำพังเพยนี้ยกมาจากสองบรรทัดแรกของ ''Aphorismi'' โดยฮิปโปเครติส แพทย์ยุคกรีกโบราณ

ในภาษาไทยนิยมแปลโดยทั่วไปว่า "ศิลปะยืนยาว ชีวิตสั้น" และเกี่ยวพันกับศิลป พีระศรี

## คำแปล
ตัวบทต้นฉบับภาษากรีก คำแปลเป็นภาษาละตินมาตรฐาน คำแปลเป็นภาษาอังกฤษจากภาษากรีก และคำแปลเป็นภาษาไทยจากภาษาอังกฤษ คือ: 

## การตีความ
หนึ่งในประเด็นที่มักถูกยกมาพูดคุยมากที่สุดเกี่ยวกับวลีนี้คือคำว่า "ศิลปะ" หรือ "art" (,  tékhnē) ซึ่งมีความหมายดั้งเดิมว่า "เทคนิค, หัตถการ" (ดังเช่นใน *[[The Art of War]]*) ไม่ใช่ศิลปะในแง่ของ "วิจิตรศิลป์" (fine art) คำนี้มาจากงานเขียนของฮิปโปเครติส ซึ่งเป็นแพทย์ยุคโบราณและเขียนวลีนี้เป็นคำเปิดในงานเขียนทางการแพทย์ของเขา บรรทัดต่อมาจากวลีนี้เขียนว่า: "แพทย์จะต้องไม่เพียงแต่เตรียมพร้อมที่จะทำสิ่งที่ถูกต้องโดยตัวเขาเอง แต่จะต้องทำให้ผู้ป่วย ผู้มีส่วนร่วม และบุคคลภายนอกให้ความร่วมมือด้วย" ฉะนั้น หากจะแปลวลีนี้ให้เข้าบริบท ควรแปลว่า "การที่บุคคลหนึ่งจะชำนาญการในสิ่งใดก็ตาม (เช่นในบริบทนี้คือการแพทย์) ต้องใช้เวลา แต่ขณะเดียวกันบุคคลหนึ่งก็มีเวลาสั้นเหลือเกินที่จะทำ [ฝึกฝนจนชำนาญ]" วลีนี้ยังตีความได้ว่า "แม้ศิลปินจะล่วงลับหรือถูกลืม แต่ศิลปะคงอยู่ตลอดไป"

## หมายเหตุ

## อ้างอิง
วัดศาลาลอย (อำเภอเมืองนครราชสีมา)

**วัดศาลาลอย** เป็นพระอารามหลวงชั้นตรีชนิดสามัญ ตั้งอยู่ที่จังหวัดนครราชสีมา เป็นวัดเก่าแก่ที่ท้าวสุรนารีสร้างขึ้นภายหลังจากรบชนะกองทัพของเจ้าอนุวงศ์ เมื่อปี พ.ศ. 2370 ซึ่งได้มีการสร้างอนุสาวรีย์ท้าวสุรนารี และอนุสรณ์สถานเจดีย์บรรจุอัฐิท้าวสุรนารีขึ้นภายในวัด ภายหลังที่ท่านได้ถึงแก่อสัญกรรมแล้ว จุดเด่นของวัดนี้ อยู่ที่อุโบสถหลังใหม่ ซึ่งออกแบบโดยรศ.ดร.วิโรฒ ศรีสุโร ที่ได้รับรางวัลดีเด่นแนวบุกเบิกอาคารทางศาสนา จากสมาคมสถาปนิกสยามในพระบรมราชูปถัมภ์ปี พ.ศ. 2516 และรางวัลจากมูลนิธิเสฐียรโกเศศและนาคะประทีป ใช้วัสดุพื้นเมืองคือกระเบื้องดินเผาด่านเกวียนนำมาประดับตกแต่ง เช่น ผนังด้านหน้าอุโบสถเป็นภาพพุทธประวัติตอนมารผจญ ผนังด้านหลังเป็นภาพตอนพระเจ้าเปิดโลก ส่วนบานประตูเป็นโลหะลายนูน ภาพเล่าเรื่องมหาเวสสันดรชาดก (13 กัณฑ์) ภายในมีพระประธานปูนปั้นสีขาว ปางห้ามสมุทร เป็นพระพุทธรูปยืนประทับ ณ ประตูเมืองสังกัสนคร พระนามว่า"พระพุทธประพัฒน์สุนทรธรรมพิศาล ศาลาลอยพิมาลวรสันติสุขมุนินทร์" หน้าประตูอุโบสถมีปูนปั้นรูปท้าวสุรนารีนั่งพนมมือกลางสระน้ำ ตัวอุโบสถล้อมรอบด้วยกำแพงแก้วรูปเสมา สัญลักษณ์ของเมืองเสมาเดิม ด้านข้างมีสถูปขนาดเล็กซึ่งเคยใช้เป็นที่บรรจุอัฐิท้าวสุรนารี

## ประวัติ
วัดศาลาลอย เป็นสถานที่ศักดิ์สิทธิ์ที่ชาวโคราชเคารพนับถือเป็นอย่างมากเป็นเวลากว่า 200 ปี เมื่อครั้งท้าวสุรนารี หรือ ย่าโม เสร็จศึกสงครามจากทุ่งสัมฤทธิ์ ขณะยกทัพกลับเมืองนครราชสีมา ได้แวะพักบริเวณท่าตะโก และได้สั่งให้ทหารทำแพเป็นรูปศาลาเสี่ยงทายลอยไปตามลำตะคอง พร้อมตั้งจิตอธิฐาน หากแพรูปศาลานี้ ลอยไปติดอยู่ ณ ที่แห่งใด จะสร้างวัดไว้เป็นอนุสรณ์ ซึ่งแพได้ลอยไปติดอยู่ริมฝั่งขวาของลำตะคอง ซึ่งเป็นวัดร้าง จึงได้สร้างพระอุโบสถ เป็นวัดศาลาลอยในปัจจุบัน และยังเป็นที่บรรจุอัฐิท้าวสุรนารีภายในวัด ท่านได้นมัสการพระประธาน และพระบรมสารีริกธาตุของพระสัมมาสัมพุทธเจ้า ณ อุโบสถหลังเก่า พร้อมชมศิลปะประยุกต์ อุโบสถเรือสำเภาประดับด้วยกระเบื้องดินเผาด่านเกวียนด้วย วัดแห่งนี้จึงเป็นที่เคารพสักการะของชาวโคราชสืบมาจนถึงปัจจุบัน

ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดศาลาลอยขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567

## สถานที่ตั้ง
วัดตั้งอยู่ด้านทิศตะวันออกเฉียงเหนือของตัวเมือง โดยแยกจากถนนรอบเมืองไป ประมาณ 500 เมตร วัดนี้ตั้งอยู่ติดกับลำตะคองซึ่งไหลพาดผ่านตอนเหนือของตัวเมืองไปลงสู่แม่น้ำมูล

## อ้างอิง

หมวดหมู่:วัดไทยในสังกัดคณะสงฆ์ธรรมยุติกนิกาย
หมวดหมู่:วัดในอำเภอเมืองนครราชสีมา
หมวดหมู่:พระอารามหลวงชั้นตรี ชนิดสามัญ
หมวดหมู่:การพรรณนาทางวัฒนธรรมของท้าวสุรนารี
ตระพัง

[thumb|[วัดสระศรีตั้งอยู่กลางตระพังตระกวน]]
[thumb|[วัดตระพังทอง ตั้งอยู่กลางตระพังทอง]]

**ตระพัง** เป็นคำเรียกของอ่างเก็บน้ำหรือสระน้ำในบริเวณสถานที่หรือโบราณสถานที่เคยได้รับอิทธิพลจากขอมหรือเขมรโบราณในประเทศไทย คำว่า *ตระพัง* มีรากศัพท์มาจากภาษาเขมรว่า ตรฺพำง ( อ่านว่า ตรอเปียง) แปลว่า บ่อหรือสระน้ำที่ขุดขึ้น อาจเขียนในหลายรูปแบบ เช่น ตระพัง ตะพัง สะพัง กะพัง หรือ พัง

ตระพังเป็นอ่างเก็บน้ำประจำปราสาทหรือชุมชนขนาดเล็ก ขณะที่คำว่า บาราย เป็นอ่างเก็บน้ำขนาดใหญ่หรือระดับเมือง คำว่า "ตระพัง" ปรากฏอยู่ในจารึกสุโขทัยหลายหลัก เช่น จารึกพ่อขุนรามคำแหง ความว่า "กลางเมืองสุโขทัยนี้มีน้ำตระพังโพยสีใสกินดี...ดั่งกินน้ำโขงเมื่อแล้ง" 

## การปรากฏ
ในอุทยานประวัติศาสตร์สุโขทัย มีสระน้ำขนาดใหญ่อยู่ 4 แห่ง เรียกชื่อว่า ตระพังเงิน ตระพังทอง ตระพังสอ และตระพังตะกวน น้ำในตระพังกลางเมืองสุโขทัย เป็นเครื่องอุปโภคและบริโภคของพระสงฆ์ และพระเจ้าแผ่นดิน ตลอดจนขุนนางข้าราชการระดับสูง มีแหล่งน้ำธรรมชาติอยู่บนทิวเขาด้านทิศตะวันตกของเมืองสุโขทัย สร้างคันดินขวางทางน้ำในหุบเขา เพื่อกักเก็บน้ำป่าที่ไหลจากทิวเขา เจาะช่องทางน้ำไหลเป็นลำคลอง เรียกคลองเสาหอ ก่อแนวหินให้น้ำไหล มีประตูเปิดปิด ชักน้ำเข้าคูเมืองสุโขทัยด้านทิศตะวันตก แล้วกระจายทั่วทุกด้าน มีประตูน้ำชักน้ำไปเข้าตระพังต่าง ๆ ในเมือง ในเขตอำเภออู่ทอง จังหวัดสุพรรณบุรี มีสระน้ำขนาดใหญ่อยู่แห่งหนึ่ง เรียกชื่อว่า *สะพังนาก*

ในภาคตะวันออกเฉียงเหนือ พบตระพังบริเวณปราสาท เช่น กู่พราหมณ์จำศีล ปราสาทหินนาแค ปราสาทตาดำ ปราสาทตาเล็ง ฯลฯ ตระพังเหล่านี้มักตั้งอยู่ทางทิศตะวันออกหรือทิศตะวันออกเฉียงเหนือของปราสาท เช่นเดียวกับตระพังที่ปรากฏในกัมพูชา

## อ้างอิง

หมวดหมู่:ปราสาทขอม
หมวดหมู่:ส่วนประกอบของสิ่งก่อสร้าง
ลูซี (แก้ความกำกวม)

**ลูซี** อาจหมายถึง

* ลูซี (ชื่อ) - เป็นชื่อของคนทั่วไป
* ลูซี (นามสกุล) - เป็นนามสกุลของคนทั่วไป
* ลูซี่ (ภาพยนตร์ พ.ศ. 2557) - ภาพยนตร์แอคชั่น สัญชาติอเมริกา ซึ่งกำกับโดย ลุก แบซง
* ลูซี - วงดนตรีของเกาหลีใต้
* ลูซี เฮล - นักแสดงและนักร้องชาวอเมริกัน
* ลูซี่ ไท - นักแสดงหนังโป๊ชาวอเมริกัน

## ตัวละครในบันเทิงคดี
* ลูซี่ - ตัวละครจากเรื่อง3 หมีจอมป่วน
* ลูซี่ - นามแฝงของ มังกี้ ดี. ลูฟี่ จากเรื่องวันพีซ
* ลูซี่ ฮาร์ทฟิเลีย - ตัวละครจากเรื่องแฟรี่เทล ศึกจอมเวทอภินิหาร
* ลูซี่ ลาวด์ - ตัวละครจากเรื่องเดอะลาวด์เฮาส์
* ลูซี่ เกรย์แรท - ตัวละครจากเรื่องเกิดชาตินี้พี่ต้องเทพ
* ลูซี่ มิลเลอร์ - ตัวละครจากเรื่องลูซี่ สวยพิฆาต
* คิซารางิ ลูซี่ - ตัวละครจากเรื่องไอกัตสึ!
* ลูซี่ ซิเมียน - ตัวละครจากเรื่องโลกสุดอัศจรรย์ของกัมบอล
* ลูซี่ สตีล - ตัวละครจากเรื่องสตีล บอล รัน
* ลูซี่ สติลล์แมน - ตัวละครจากเรื่องอัสแซสซินส์ครีด
* สึกิโอกะ ลูซี่ - ตัวละครจากเรื่องเรื่องอลวน คน ปีศาจ
* ลูซี่ ฟาน เพลต์ - ตัวละครจากเรื่องพีนัทส์
* ลูซี่ เวสท์เทอรา - ตัวละครจากเรื่องแดรกคูลา
* ลูซี่ เลน - ตัวละครจากดีซีคอมิกส์
* ลูซี ไวลด์ - ตัวละครจากเรื่องมิสเตอร์แสบ ร้ายเกินพิกัด (แฟรนไชส์)
* ลูซี่ แมนน์ - ตัวละครจากเรื่องเบ็นเท็น

## ดูเพิ่ม
* 

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
หมวดหมู่:นามสกุลอังกฤษ
หมวดหมู่:นามสกุลฝรั่งเศส
ลานา (แก้ความกำกวม)

**ลานา** อาจหมายถึง

* ลานา (ชื่อ) เป็นชื่อของคนทั่วไป
* ลานา นักมวยปล้ำอาชีพหญิงชาวอเมริกัน

## ตัวละครในบันเทิงคดี
* ลานา หรือ ซุยเรน (โปเกมอน) - ตัวละครจากเรื่องโปเกมอน
* ลาน่า ลาวด์ - ตัวละครจากเรื่องเดอะลาวด์เฮาส์

หมวดหมู่:หน้าแก้ความกำกวมชื่อสถานที่
หมวดหมู่:ชื่อตัว
หมวดหมู่:ชื่อภาษาตะวันตก
เทศบาลตำบลเขาสมิง

**เทศบาลตำบลเขาสมิง** เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลเขาสมิง และพื้นที่บางส่วนของหมู่ที่ 1 ของตำบลทุ่งนนทรี อำเภอเขาสมิง จังหวัดตราด เดิมมีฐานะเป็นสุขาภิบาลเขาสมิงที่จัดตั้งขึ้นใน พ.ศ. 2499 ในวันที่ 31 สิงหาคม พ.ศ. 2531 ทางราชการได้จัดตั้งตำบลทุ่งนนทรีขึ้นโดยแยกการปกครองบางส่วนจากแยกจากตำบลเขาสมิง ทำให้สุขาภิบาลครอบคลุมพื้นที่บางส่วนของตำบลทุ่งนนทรีด้วย แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 1,424 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเขาสมิง อยู่ห่างจากศาลากลางจังหวัดตราดประมาณ 16.9 กิโลเมตร อยู่ห่างจากกรุงเทพมหานครประมาณ 303 กิโลเมตร ตามทางหลวงแผ่นดินหมายเลข 3 (ถนนสุขุมวิท) และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่รับผิดชอบทั้งหมด 1.547 ตารางกิโลเมตรหรือคิดเป็น 966.875 ไร่ มีพื้นที่ส่วนชุมชนเก่าแก่อยู่ติดกับแม่น้ำเขาสมิง

## อ้างอิง

## แหล่งข้อมูลอื่น

* เว็บไซต์เทศบาลตำบลเขาสมิง

เขาสมิง
หมวดหมู่:อำเภอเขาสมิง
เทศบาลตำบลแสนตุ้ง

**เทศบาลตำบลแสนตุ้ง** เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1, 5, 7 และ 9 ของตำบลแสนตุ้ง ในอำเภอเขาสมิง จังหวัดตราด เดิมมีฐานะเป็นสุขาภิบาลแสนตุ้งที่จัดตั้งขึ้นใน พ.ศ. 2528 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลตำบลแสนตุ้งมีประชากร 3,245 คน

พื้นที่เทศบาลตำบลตั้งอยู่ทางทิศตะวันตกของอำเภอเขาสมิง อยู่ห่างจากที่ว่าการอำเภอเขาสมิงประมาณ 7.6 กิโลเมตร ศาลากลางจังหวัดตราดประมาณ 23.5 กิโลเมตร อยู่ห่างจากกรุงเทพมหานครประมาณ 297 กิโลเมตร และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่ชุมชนขนานไปกับทางหลวงแผ่นดินหมายเลข 3 (ถนนสุขุมวิท) ประชาชนในพื้นที่ส่วนใหญ่ประกอบอาชีพพาณิชยกรรม การประมง และเกษตรกรรมเป็นอาชีพหลัก เนื่องจากเขตเทศบาลตำบลแสนตุ้งเป็นศูนย์กลางที่มีตลาดสด และแหล่งการค้าขายเครื่องอุปโภค บริโภค พืชผัก เนื้อสัตว์ และอาหารทะเล และเป็นประตู่สู่จังหวัดตราดโดยมีแม่น้ำเวฬุเป็นพรมแดนระหว่างจังหวัดจันทบุรีกับจังหวัดตราด มีพื้นที่รับผิดชอบ 9.18 ตารางกิโลเมตร

## อ้างอิง

## แหล่งข้อมูลอื่น

* เว็บไซต์เทศบาลตำบลแสนตุ้ง

แสนตุ้ง
หมวดหมู่:อำเภอเขาสมิง
วัดโบสถ์ (อำเภออินทร์บุรี)

**วัดโบสถ์** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ริมฝั่งแม่น้ำเจ้าพระยา ในตำบลอินทร์บุรี อำเภออินทร์บุรี จังหวัดสิงห์บุรี

วัดโบสถ์เป็นวัดที่สร้างมาตั้งแต่สมัยกรุงศรีอยุธยา ต่อมากลายเป็นวัดร้าง จนเมื่อ พ.ศ. 2416 ในรัชสมัยพระบาทสมเด็จพระจุลจอมเกล้าเจ้าอยู่หัว มีพระภิกษุ 3 รูป คือ พระอาจารย์คง พระอาจารย์แผน และพระอาจารย์ต่าย แห่งวัดประยูรวงศาวาส ได้มาถากถางปลูกเป็นกระท่อมผักอยู่บริเวณวัดโบสถ์ ต่อมาชาวบ้านที่อยู่ใกล้วัด คือ ขุนจ่าเมือง (นิล) และอุบาสกคำ เป็นหัวหน้าช่วยกันสร้างกุฏิและศาลาให้เป็นที่พำนักอาศัย ได้รับอนุญาตตั้งวัดเมื่อ พ.ศ. 2416 มีพระอาจารย์คง ปกครองวัดอยู่ได้นาน 4 ปี จึงลาสิกขา เจ้าอาวาสรูปต่อมาคือ พระฉ่ำ โดยขุนจ่าเมืองอินทร์เป็นหัวหน้าบำรุงอุปถัมภ์วัดให้เจริญในด้านการก่อสร้างขึ้นมาระยะหนึ่ง ต่อมาพระอาจารย์เอม ได้ซ่อมแซมเสนาสนะหลายอยาง เช่น กุฏิ ศาลา และอุโบสถ โดยมีพระศักดิ์บุรีนทร์เป็นหัวหน้าในการสร้างพระอุโบสถ แต่เดิมวัดโบสถ์สังกัดคณะสงฆ์มหานิกายภายหลังเปลี่ยนเป็นวัดธรรมยุต

วัดโบสถ์ได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2491 และทรงพระกรุณาโปรดเกล้าฯ ให้ยกขึ้นเป็นพระอารามหลวงชั้นตรีชนิดสามัญ เมื่อวันที่ 27 ธันวาคม พ.ศ. 2525 เป็นพระอารามหลวงวัดแรกในจังหวัดสิงห์บุรี 

อุโบสถมีงานแกะสลักฝีมือ "ช่างชื่น หัตถโกศล" ภายในประดิษฐาน *พระพุทธมงคลนิมิต* เป็นพระพุทธรูปปางมารวิชัยบนฐานชุกชี 4 ชั้นสลับฐานสิงห์ เบื้องหน้ามีผ้าทิพย์ปูทอดลงมา ภายในวัดยังมีโรงเรียนวัดโบสถ์ เปิดสอนระดับประถมศึกษา พิพิธภัณฑ์สถานแห่งชาติอินทร์บุรี หอสมุดแห่งชาติ และโรงเรียนพระปริยัติธรรม (โรงเรียนพระภิกษุ สามเณร) เป็นโรงเรียนระดับมัธยมศึกษาตั้งแต่มัธยมศึกษาชั้นที่ 1–6 เป็นสถานศึกษาของสามเณรทั้งทางโลกและทางธรรม

## รายนามเจ้าอาวาส
* พระอาจารย์คง พ.ศ. 2416 
* พระฉ่ำ รักษาการ 
* พระอาจารย์เอม ลาสิขาเมื่อ พ.ศ. 2473 
* พระครูสังฆบริบาล (อิน) เป็นพระธรรมยุตรูปแรกที่ปกครองวัดมาตั้งแต่ พ.ศ. 2438
* พระสิงหบุราจารย์ (ลบ ฐิตาโภ) ปกครองวัดตั้งแต่ พ.ศ. 2447–2497 
* พระครูธรรมวรานุยุตติ์ (ฟู อาภาคโม) ปกครองวัดตั้งแต่ พ.ศ. 2497–2500 
* พระเทพสุทธิโมลี (ผึ่ง โรจโน) ปกครองวัดตั้งแต่ พ.ศ. 2500–2525
* พระเทพสารเวที (ประยงค์ ปภาโส)
* พระครูพิศาลธรรมสิริ (สมภพ จันทรํสี) 

## อ้างอิง

โบสถ์
โบสถ์
จีโอ

**จีโอ** สามารถหมายถึง
* วงโคจรค้างฟ้า
* จีโอ - ตัวละครจากเรื่องทีมอูมิซูมิ
* จีโอ - ตัวละครจากเรื่องตัวต่อนินจา แสบซ่าส์มหากาฬ
* จีโอ - ตัวละครจากเรื่องเดอะลาวด์เฮาส์
* จีโอ (เอาชีวิตรอดซีรีส์) - ตัวละครจากเรื่องเอาชีวิตรอด
* จีโอ สตีล่า หรือ โฮชิคาว่า ซูบารุ - ตัวละครจากเรื่องริวเซย์โนะร็อคแมน (วิดีโอเกม)

หมวดหมู่:หน้าแก้ความกำกวมชื่อสถานที่
หมวดหมู่:ชื่อตัว
หมวดหมู่:ชื่อภาษาตะวันตก
วัดอุดมมงคล (จังหวัดฉะเชิงเทรา)

**วัดอุดมมงคล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าไข่ อำเภอเมืองฉะเชิงเทรา จังหวัดฉะเชิงเทรา 

วัดอุดมมงคล แต่เดิมเป็นสำนักสงฆ์ที่หลวงพ่ออุตตมะ ท่านได้สร้างขึ้นมาพร้อมกับญาติโยมผู้มีจิตศรัทธา โดยได้เริ่มสร้างขึ้นเมื่อ พ.ศ. 2542 มีอุโบสถและกุฎิสงฆ์ 2 หลัง หลังจากนั้นท่านได้มรณะภาพไปในปีถัดไป จึงมีการการแต่งตั้งเจ้าอาวาสให้พระครูวิจิตรสรคุณ จากวัดนครเนื่องเขต สานต่องาน จนตั้งเป็นวัดเมื่อวันที่ 30 ธันวาคม พ.ศ. 2548 ได้รับพระราชทานวิสุงคามสีมาเมื่อวันที่ 10 กันยายน พ.ศ. 2552 พระครูวิจิตรสรคุณ ท่านได้ซื้อที่ดินขยายเพิ่มเติมอีก 8 ไร่ จากเดิม 26 ไร่ รวมทั้งสิ้น 34 ไร่ เพื่อสร้างรูปเหมือนหลวงพ่ออุตตมะองค์ใหญ่ หน้าตักกว้าง 9 เมตร สูง 12 เมตร 

อาคารเสนาสนะที่สำคัญ ได้แก่ อุโบสถมีทางเข้ามีลักษณะแบบปากถ้ำ ภายในประดิษฐานพระบรมสารีริกธาตุและพระพุทธรูปต่าง ๆ และวิหารหลวงพ่อพุทธโสธรที่องค์พระพุทธรูปสานจากไม้ไผ่ ภายในวัดยังมี พระราหู พระอินทร์ประทับช้าง พระอุโบสถรูปเรือ พระหันได้หรือพระสามมิติ พระหินหยกขาว และบ่อพระอุปคุต

## อ้างอิง

อุดมมงคล
บ็อบบี

**บ็อบบี** สามารถหมายถึง
* บ็อบบี (ชื่อ) - ชื่อต้นของบุคคล
* บ็อบบี (แร็ปเปอร์) - แร็ปเปอร์ชาวเกาหลีใต้
* อนุชาติ พิรุณธนาไพศาล - กรรมการผู้จัดการ บริษัท ทศภาค จำกัด

## ตัวละครในบันเทิงคดี
* บ็อบบี้ (ศึกเกมการ์ด อสูรล้านปี) - ตัวละครจากเรื่องไดโนมาสเตอร์
* บ็อบบี ซานติอาโก - ตัวละครจากเรื่องเดอะลาวด์เฮาส์และเดอะคาซากรานเด้ส์